CELEX: 62020TN0115
Language: mt
Date: 2020-02-20 00:00:00
Title: Kawża T-115/20: Rikors ippreżentat fl-20 ta’ Frar 2020 – Puigdemont i Casamajó u Comín i Oliveres vs Il-Parlament

20.4.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/18
            
         
      Rikors ippreżentat fl-20 ta’ Frar 2020 – Puigdemont i Casamajó u Comín i Oliveres vs Il-Parlament
      (Kawża T-115/20)
      (2020/C 129/23)
      Lingwa tal-kawża: l-Ingliż
      
         Partijiet
      
      
         Rikorrenti: Carles Puigdemont i Casamajó (Waterloo, il-Belġju), Antoni Comín i Oliveres (Waterloo) (rappreżentanti: P. Bekaert, G. Boye u S. Bekaert, lawyers u B. Emmerson, QC)
      
         Konvenut: Il-Parlament Ewropew
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-President tal-Parlament Ewropew, kif rifless fl-ittra tal-10 ta’ Diċembru 2019, li ma titħabbarx fil-Parlament u li tiġi rreferuta lill-kumitat responsabbli t-talba għad-difiża tal-immunità tar-rikorrenti ppreżentata minn Diana Riba i Giner għan-nom tagħhom fl-10 ta’ Ottubru 2019 skont ir-Regola 7(1) u (2) u r-Regola 9(1) tar-Regoli tal-Proċedura tal-Parlament Ewropew;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrenti jinvokaw motiv wieħed, dwar l-allegazzjoni li d-deċiżjoni tal-President tal-Parlament Ewropew li ma titħabbarx fil-Parlament u li tiġi rreferuta lill-kumitat responsabbli t-talba għad-difiża tal-immunità tar-rikorrenti, tikser ir-Regola 9(1) tar-Regoli tal-Proċedura tal-Parlament Ewropew flimkien mal-Artikolu 343 tat-Trattat dwar il-Funzjonament tal-Unjoni Ewropea, mal-Artikoli 9 u 18 tal-Protokoll (Nru 7) dwar il-Privileġġi u l-Immunitajiet ta’ l-Unjoni Ewropea (1), mal-Artikoli 6, 39(2), 41 u 45 tal-Karta tad-Drittijiet Fundamentali, mal-Artkolu 2(1) tal-Istatut għall-Membri tal-Parlament Ewropew (2) u mar-Regola 5(2) tar-Regoli tal-Proċedura tal-Parlament Ewropew.
      
         (1)  ĠU 2012 C 326, p. 266.
      
      
         (2)  Deċiżjoni tal-Parlament Ewropew tat-28 ta’ Settembru 2005 li tadotta l-istatut għall-membri tal-Parlament Ewropew (2005/684/KE, Euratom), ĠU 2005 L 262, p. 1.